CELEX: 62009TN0135
Language: fi
Date: 2009-04-07 00:00:00
Title: Asia T-135/09: Kanne 7.4.2009 — Nexans France ja Nexans v. komissio

20.6.2009   
            
            
               FI
            
            
               Euroopan unionin virallinen lehti
            
            
               C 141/48
            
         Kanne 7.4.2009 — Nexans France ja Nexans v. komissio
   (Asia T-135/09)
   2009/C 141/101
   Oikeudenkäyntikieli: englanti
   
      Asianosaiset
   
   
      Kantajat: Nexans France SAS ja Nexans SA (Pariisi, Ranska) (edustajat: solicitor M. Powell ja asianajaja J.-P. Tran Thiet)
   
      Vastaaja: Euroopan yhteisöjen komissio
   
      Vaatimukset
   
   
               —
            
            
               Komission 9.1.2009 tekemä päätös (asia COMP/39610 — Surge) on kumottava
            
         
               —
            
            
               komission päätös ottaa haltuunsa neljä DVD-ROM:ia sekä kopio Nexans Francen työntekijän kannettavan tietokoneen koko kiintolevystä, jotta niitä voidaan tutkia komission tiloissa Brysselissä myöhempänä ajankohtana, on todettava lainvastaiseksi
            
         
               —
            
            
               komission päätös kuulla Nexans Francen työntekijää 30.1.2009 on kumottava
            
         
               —
            
            
               komissio on velvoitettava palauttamaan Nexans Francelle kaikki asiakirjat ja todisteet, jotka se on voinut saada kumottujen päätösten perusteella, mukaan lukien rajoituksetta: a) asiakirjat, jotka eivät kuulu itse tutkimuksen kohteeseen, b) asiakirjat, jotka koskevat sähkökaapelihankkeita Euroopan talousalueen ulkopuolella, c) asiakirjat, jotka virheellisesti tallennettiin kiintolevyltä ja DVD-ROM:eilta ja d) lausunnot, jotka tehtiin Nexans Francen työntekijöiden kuulemisen aikana tai sen perusteella
            
         
               —
            
            
               komissio on määrättävä pidättymään käyttämästä asiakirjoja tai todisteita, jotka se on voinut saada kumottujen päätösten perusteella, yhteisön kilpailusääntöjen rikkomista koskevia menettelyjä varten
            
         
               —
            
            
               komissio on määrättävä pidättymään antamasta tällaisia asiakirjoja tai todisteita (tai niistä johdettavia tai niihin perustuvia tietoja) kilpailuviranomaisille muissa tuomioistuimissa
            
         
               —
            
            
               komissio on velvoitettava korvaamaan oikeudenkäyntikulut ja
            
         
               —
            
            
               on ryhdyttävä tuomioistuimen tarpeellisiksi katsomiin muihin toimenpiteisiin tai jatkotoimenpiteisiin.
            
         
      Oikeudelliset perusteet ja pääasialliset perustelut
   
   Nyt esillä olevassa asiassa kantajat vaativat 9.1.2009 tehdyn sen komission päätöksen K(2009) 92/1 kumoamista, jolla Nexans SA ja kaikki sen välittömässä tai välillisessä määräysvallassa olevat yhtiöt, mukaan lukien Nexans France SA, määrättiin suostumaan neuvoston asetuksen 1/2003 (1) 20 artiklan 4 kohdan mukaiseen tarkastukseen (asia COMP/39610 — Surge) ja siihen, miten se toteutettiin.
   Kantajat väittävät kanteensa tueksi, että riidanalainen päätös rikkoo kantajien perusoikeuksia, mukaan lukien puolustautumisoikeudet, oikeus oikeudenmukaiseen oikeudenkäyntiin, oikeus olla myötävaikuttamatta oman syyllisyytensä selvittämiseen, syyttömyyttä koskeva olettama sekä oikeus yksityisyyteen. Ne väittävät lisäksi, että komissio ylitti tarkastuksen rajat riidanalaisen päätöksen täytäntöönpanossa.
   
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EYVL 2003, L 1, s. 1).